Internetda jahondagi eng ulkan Airlander 10 kemasining sinov rejimida havoga ko‘tarilgani videosi paydo bo‘ldi. Gibrid dirijablning to‘liq parvozi Buyuk Britaniyada bo‘lib o‘tdi. Dastlab havo kemasi AQSh QK uchun yasalgan edi. Ammo loyiha moliyaviy yetishmovchilik sabab to‘xtatib qo‘yilgan edi. Britaniyalik loyihachilar uni qayta tiklashdi, faqat boshqa maqsadda. Endi undan tijoriy ishlarda, masalan, yuk tashishda foydalanishmoqchi. Ma’lum qilinishicha, Airlander 10 ning uzunligi 92 metr bo‘lib, 4,9 kilometr balandlikka ko‘tarila oladi va soatiga 148 kilometr tezlik bilan harakatlanadi.